Likumprojekts

**Grozījumi** [**Valsts drošības iestāžu amatpersonu izdienas pensiju likumā**](https://likumi.lv/ta/id/274417-valsts-drosibas-iestazu-amatpersonu-izdienas-pensiju-likums)

Izdarīt [Valsts drošības iestāžu amatpersonu izdienas pensiju likumā](https://likumi.lv/ta/id/274417-valsts-drosibas-iestazu-amatpersonu-izdienas-pensiju-likums) (Latvijas Vēstnesis, 2015, 107. nr.; 2018, 225. nr.) šādus grozījumus:

1. Papildināt 5. panta septītās daļas trešo teikumu pēc vārda "apmēru" ar vārdiem "un piešķirtās mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts)."

2. Papildināt pārejas noteikumus ar 6. punktu šādā redakcijā:

"6. Izmaksājot izdienas pensiju saskaņā ar šā likuma 5. panta septīto daļu, mūža pensijas mēneša apmērs, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts), netiek ņemts vērā, ja personai vecuma pensija saskaņā ar likumu "Par valsts pensijām" piešķirta līdz 2022. gada 31. decembrim."

Likums stājas spēkā 2023. gada 1. janvārī.

Labklājības ministre

R. Petraviča